CELEX: 62014CN0453
Language: sk
Date: 2014-09-29 00:00:00
Title: Vec C-453/14: Návrh na začatie prejudiciálneho konania, ktorý podal Verwaltungsgerichtshof (Rakúsko) 29. septembra 2014 – Vorarlberger Gebietskrankenkasse, Alfred Knauer

22.12.2014   
            
            
               SK
            
            
               Úradný vestník Európskej únie
            
            
               C 462/15
            
         Návrh na začatie prejudiciálneho konania, ktorý podal Verwaltungsgerichtshof (Rakúsko) 29. septembra 2014 – Vorarlberger Gebietskrankenkasse, Alfred Knauer
   (Vec C-453/14)
   (2014/C 462/24)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Verwaltungsgerichtshof
   
      Účastníci konania pred vnútroštátnym súdom
   
   
      Navrhovatelia opravného prostriedku „Revision“: Vorarlberger Gebietskrankenkasse, Alfred Knauer
   
      Odporca: Landeshauptmann von Vorarlberg
   
      Vedľajší účastník konania: Rudolf Mathis
   
      Prejudiciálna otázka
   
   Má sa článok 5 nariadenia (ES) Európskeho parlamentu a Rady č. 883/2004 z 29. apríla 2004 o koordinácii systémov sociálneho zabezpečenia so zreteľom na článok 45 ZFEÚ (1) vykladať v tom zmysle, že starobný dôchodok z dôchodkového systému profesijného sociálneho zabezpečenia (ktorý je iniciovaný a zabezpečovaný štátom, ktorého cieľom je umožniť udržanie štandardnej životnej úrovne primeraným spôsobom, funguje na základe zásady kapitalizácie, je v zásade povinný, ale môže stanoviť aj príspevky „nad rámec povinných“ príspevkov presahujúce zákonom stanovené minimum a tomu zodpovedajúce vyššie dávky, a jeho uplatnenie prislúcha subjektu profesijného sociálneho zabezpečenia zriadeného alebo používaného zamestnávateľom, akým je napríklad v prejednávanom prípade dôchodkový systém „druhý pilier“ v Lichtenštajnsku) a starobný dôchodok zo zákonného dôchodkového systému (ktorý je tiež iniciovaný a zabezpečovaný štátom, ktorého cieľom je umožniť udržanie štandardnej životnej úrovne primeraným spôsobom, avšak funguje na základe zásady priebežného financovania, je povinný a jeho uplatnenie prislúcha zákonom zriadeným inštitúciám dôchodkového poistenia, akou je napríklad v prejednávanom prípade rakúsky dôchodkový systém), sú „rovnocenné“ v zmysle uvedeného ustanovenia?
   
      (1)  Ú. v. EÚ L 166, s. 1; Mim. vyd. 05/005, s. 72.